**Zmluva o poskytnutí služby č. /2023**

**Čl. I**

**Zmluvné strany**

**Objednávateľ: Mesto Sereď**

**Sídlo:** Námestie republiky č. 1176/10, 926 01 Sereď

**IČO:** 00306169

**Bankové spojenie:** Slovenská sporiteľňa, a. s.

**IBAN:** SK 74 0900 0000 0002 0350 5156

**SWIFT:** GIBASKBX

**Zástupca:** Ing. Ondrej Kurbel, primátor

**Tel. kontakt, e-mail:** 031/789 2392, mu@sered.sk

(ďalej ako „objednávateľ“)

a

**Poskytovateľ:**

**Sídlo:**

**IČO:**

**DIČ:**

**Bankové spojenie:**

**IBAN:**

**SWIFT:**

**Zástupca:**

**Tel. kontakt, e-mail:**

**Zapísaná:**

(ďalej ako „poskytovateľ“)

(zmluvné strany spolu ďalej aj ako „zmluvné strany“)

uzatvárajú podľa § 261 ods. 2 a § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“) a v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) túto Zmluvu o poskytnutí služby č. ...../2023 (ďalej len „zmluva“) :

**Čl. II**

**Preambula**

1. Na základe vyhodnotenia zákazky s nízkou hodnotou s názvom **„Údržba verejnej zelene 2024“**, realizovanej v súlade so zákonom o verejnom obstarávaní, zmluvné strany uzatvorením zmluvy prejavujú svoju vôľu dohodnúť podmienky a spôsob poskytnutia predmetu zmluvy.
2. Poskytovateľ vyhlasuje, že má oprávnenie vykonávať služby v rozsahu uvedenom v Čl. III tejto zmluvy.

**Čl. III**

**Predmet zmluvy**

Predmetom tejto zmluvy je záväzok poskytovateľa zabezpečiť pre objednávateľa vykonávanie údržby verejnej zelene v katastrálnych územiach mesta Sereď v tomto rozsahu poskytovaných služieb:

1. výrub stromov v sťažených podmienkach,
2. orezávanie stromov pomocou stromolezeckej techniky,
3. orezávanie stromov, kríkov a živých plotov,
4. výchovný rez mladých stromov,
5. frézovanie pňov v záhonoch a trávnikoch,
6. frézovanie pňov v spevnených a dláždených plochách,
7. výmena bezpečnostných väzieb, posúdenie stability korún stromov a inštalovanie nových bezpečnostných väzieb,
8. arboristické posudky stromov.

**Čl. IV**

**Miesto a čas plnenia**

1. Miestom plnenia predmetu zmluvy sú katastrálne územia mesta Sereď.
2. Predmet tejto zmluvy podľa Čl. III sa poskytovateľ zaväzuje zabezpečovať od 1.1.2024 do 31.12.2024 alebo do vyčerpania maximálneho finančného objemu stanoveného v Čl. IX ods. 1 tejto zmluvy.
3. Poskytovateľ sa zaväzuje vykonávať predmet zmluvy podľa Čl. III na základe očíslovaných objednávok a pokynov objednávateľa.

**Čl. V**

**Cena, fakturácia a platobné podmienky**

1. Jednotková cena poskytovaných služieb uvedených v Čl. III písm. a) až h) tejto zmluvy je určená dohodou medzi objednávateľom a poskytovateľom v súlade so zákonom č. 18/1996 Z. z o cenách v znení neskorších predpisov podľa predloženej cenovej ponuky. Jednotkové ceny poskytovaných služieb uvedených v Čl. III písm. a) až h) tejto zmluvy sú uvedené v prílohách č. 1, č. 2, č. 3 a č. 4 tejto zmluvy, ktoré sú jej neoddeliteľnou súčasťou.
2. V dohodnutých jednotkových cenách podľa predchádzajúceho odseku sú zahrnuté všetky náklady poskytovateľa spojené so splnením záväzkov o poskytnutí služieb uvedených v Čl. III písm. a) až h) tejto zmluvy vrátane dopravných nákladov.
3. Poskytovateľ je povinný fakturovať za vykonané služby služieb uvedené v Čl. III písm. a) až h) tejto zmluvy na základe objednávok od objednávateľa v dohodnutých jednotkových cenách podľa odseku 1. tohto článku.
4. Faktúra musí obsahovať všetky náležitosti podľa zákona č. 431/2002 Z. z. o účtovníctve v znení neskorších predpisov. V prípade, že poskytovateľ je platcom DPH, faktúra musí obsahovať všetky náležitosti podľa zákona č. 222/2004 Z. z. o dani z pridanej hodnoty v znení neskorších predpisov. Na faktúre musí byť uvedené číslo zmluvy, na základe ktorej sa predmet zmluvy poskytuje a číslo príslušnej objednávky.
5. Podkladom k úhrade faktúry vystavenej poskytovateľom bude súpis skutočne vykonaných a objednávateľom prevzatých služieb. Súpis skutočne vykonaných a objednávateľom prevzatých služieb tvorí povinnú prílohu každej faktúry.
6. V prípade, že faktúra nebude obsahovať náležitosti a prílohy podľa odsekov 4. a 5. tohto článku, objednávateľ je oprávnený vrátiť ju poskytovateľovi na doplnenie. V takom prípade začne plynúť nová lehota splatnosti dňom doručenia opravenej faktúry objednávateľovi.
7. Pre účely tejto zmluvy sa za deň úhrady považuje deň odoslania príslušnej peňažnej sumy z účtu objednávateľa na účet poskytovateľa uvedený v záhlaví tejto zmluvy.
8. Objednávateľ neposkytuje preddavok alebo zálohu na poskytnutie služieb uvedených v Čl. III písm. a) až h) tejto zmluvy.
9. Splatnosť faktúry je 14 dní odo dňa jej doručenia objednávateľovi.

**Čl. VI**

**Práva a povinnosti zmluvných strán**

1. Práva a povinnosti objednávateľa:

1.1 Objednávateľ je povinný prevziať služby služieb uvedené v čl. III písm. a) až h) tejto zmluvy a zaplatiť za ne dohodnutú cenu v lehote splatnosti.

1.2 Objednávateľ si vyhradzuje právo kontrolovať realizáciu služieb uvedených v čl. III písm. a) až h) tejto zmluvy v teréne.

1.3 Objednávateľ je povinný prebrať ním odsúhlasené práce vykonané poskytovateľom v súlade s podmienkami dohodnutými v tejto zmluve.

1.4 Objednávateľ je povinný uhradiť dohodnutú cenu za vykonané a objednávateľom odsúhlasené práce podľa podmienok dohodnutých v tejto zmluve.

2. Práva a povinnosti poskytovateľa:

* 1. Poskytovateľ je povinný vykonávať predmet zmluvy riadne a v súlade s podmienkami vyplývajúcimi z tejto zmluvy.
	2. Poskytovateľ je povinný údržbu verejnej zelene realizovať a/alebo riadiť osobou, ktorá je držiteľom platnej certifikácie aspoň jedného z nasledujúcich certifikátov a bude osobne prítomná pri výkone prác v priebehu celého času plnenia zmluvy:

- ETW certifikát (European tree worker) európsky arborista – držiteľ min. 6 rokov,

-  ETT certifiká (European tree technician) európsky arborista technik,

- VETcert (Veteran Tree Certification) – certifikovaný špecialista pre senescentné stromy.

2.3 Poskytovateľ je povinný orezávanie stromov a kríkov, výruby stromov v sťažených podmienkach, realizovať v zmysle zákona č. 17/1992 Zb. o životnom prostredí v znení neskorších predpisov, zákona č. 543/2002 Z. z. o ochrane prírody a krajiny v znení neskorších predpisov, vyhlášky Ministerstva životného prostredia Slovenskej republiky č. 24/2003 Z. z., ktorou sa vykonáva zákon č. 543/2002 Z. z. o ochrane prírody a krajiny v znení neskorších predpisov, STN 83 7010, arboristického štandardu č. 1 – Rez stromov a arboristického štandardu č. 3 – Hodnotenie stavu stromov.

2.4 Poskytovateľ sa zaväzuje:

1. poskytovať na základe objednávok pre objednávateľa služby uvedené v Čl. III tejto zmluvy,
2. poskytovať služby uvedené v Čl. III tejto zmluvy riadne, včas, v požadovanej kvalite a podľa podmienok dojednaných v tejto zmluve,
3. uhradiť škodu spôsobenú nesprávnou a neodbornou manipuláciou, resp. vykonávaním služieb.

2.5 Poskytovateľ je povinný začať s plnením predmetu zmluvy do 3 kalendárnych dní odo dňa doručenia každej jednotlivej objednávky v elektronickej alebo písomnej forme od objednávateľa.

2.6 Poskytovateľ je povinný biologický odpad z každej zadanej objednávky odviezť na Zberný dvor mesta Sereď, Cukrovarská ul. č. 4347, kde bude následne odvážený a evidovaný.

**Čl. VII**

**Preberanie služby**

1. Poskytovateľ zodpovedá za kvalitu vykonávaných služieb.
2. Poskytovateľ po vykonaní služby realizovanej na základe objednávky predloží objednávateľovi na odsúhlasenie súpis vykonaných služieb. Objednávateľ podpisom potvrdí jeho správnosť. Potvrdený súpis vykonaných služieb bude podkladom pre fakturáciu.
3. Objednávateľ nie je povinný prevziať služby, ktoré vykazujú nedostatky a nedorobky, a ktoré nezodpovedajú dohodnutým kvalitatívnym ukazovateľom.
4. Poskytovateľ je povinný zistené vady a nedorobky bezodkladne odstrániť.
5. Poskytovateľ je povinný umožniť poverenému zamestnancovi objednávateľa kedykoľvek kontrolu poskytovaných služieb.

**Čl. VIII**

**Zmluvné pokuty a sankcie**

1. V prípade omeškania poskytovateľa so začatím vykonanávania služby podľa Čl. VI ods. 2 bod 2.5 je poskytovateľ povinný zaplatiť objednávateľovi zmluvnú pokutu vo výške 50,- eur za každý aj začatý deň omeškania.
2. Objednávateľ sa zaväzuje zaplatiť úrok z omeškania v sadzbe určenej podľa § 369a Obchodného zákonníka v spojení s § 369 ods. 2 Obchodného zákonníka, v prípade ak objednávateľ nedodrží termín splatnosti odsúhlasených faktúr o viac ako 15 dní.
3. Ak poskytovateľ nesplní svoju ktorúkoľvek povinnosť vyplývajúcu z tejto zmluvy, ktorej splnenie je viazané na určitý termín, zaplatí zmluvnú pokutu vo výške 100,00 € (slovom: jednosto eur) za každé jednotlivé porušenie.
4. Zmluvná pokuta, ktorá je príjmom objednávateľa, je splatná do piatich pracovných dní od doručenia sankčnej faktúry poskytovateľovi.
5. Objednávateľ je oprávnený požadovať od poskytovateľa aj náhradu škody spôsobenú porušením ktorejkoľvek z povinností, na ktorú sa vzťahuje zmluvná pokuta, a to aj vo výške presahujúcej dojednanú zmluvnú pokutu.
6. Zmluvné strany sa dohodli, že na úhradu prípadných škôd, ktoré môžu vzniknúť z jedného či viac porušení zmluvne dohodnutých povinností ktorejkoľvek zmluvnej strany pri realizácii tejto zmluvy, vzťahujú sa ust. § 373 – 386 Obchodného zákonníka.

**Čl. IX**

**OSOBITNÉ USTANOVENIA**

1. Poskytovateľ berie na vedomie a súhlasí s tým, že je oprávnený realizovať objednávky na základe tejto zmluvy len do maximálneho finančného objemu:

|  |  |  |
| --- | --- | --- |
|  | Celková cena bez DPH: | Celková cena s DPH: |
| Údržba verejnej zelene 2024 |  € |  € |

 Celková cena bez DPH (slovom):

1. Poskytovateľ berie na vedomie a súhlasí s tým, že mu nevzniká nárok voči objednávateľovi, aby poskytovateľ zrealizoval objednávky v celkovom finančnom objeme (t. j. v maximálnej výške) uvedenom v odseku 1. tohto článku.

**Čl. X**

**Trvanie a skončenie zmluvy**

1. Zmluvné strany uzatvárajú túto zmluvu na dobu určitú, a to od 1.1.2024 do 31.12.2024, alebo do času, keď dôjde k vyčerpaniu maximálneho finančného objemu stanoveného v Čl. IX ods. 1 tejto zmluvy. Zmluva skončí tou skutočnosťou podľa predchádzajúcej vety, ktorá nastane skôr.
2. Pred uplynutím doby, na ktorú bola táto zmluva uzatvorená, môže táto zmluva skončiť:
3. vzájomnou dohodou zmluvných strán,
4. odstúpením od zmluvy ktorejkoľvek zmluvnej strany v prípade, že si druhá zmluvná strana neplní povinnosti vyplývajúce z tejto zmluvy. Pred odstúpením od tejto zmluvy je odstupujúca zmluvná strana povinná písomne vyzvať druhú zmluvnú stranu, aby si splnila svoje zmluvné povinnosti. V prípade, že si druhá zmluvná strana svoje povinnosti nesplní v lehote stanovenej v písomnej výzve, je odstupujúca zmluvná strana oprávnená od tejto zmluvy odstúpiť. Ku skončeniu tejto zmluvy dochádza dňom doručenia oznámenia o odstúpení druhej zmluvnej strane.

**Čl. XI**

**Záverečné ustanovenia**

1. Táto zmluva nadobúda platnosť dňom podpísania zmluvnými stranami a účinnosť dňa 1.1.2024 za podmienky jej riadneho zverejnenia v centrálnom registri zmlúv vedenom Úradom vlády SR.
2. Táto zmluva sa povinne zverejňuje v súlade so zákonom č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
3. Vzťahy neupravené touto zmluvou sa primerane riadia ustanoveniami Obchodného zákonníka a súvisiacimi všeobecne záväznými právnymi predpismi Slovenskej republiky.
4. Zmeny a dodatky k tejto zmluve musia byť vyhotovené písomnou formou po dohode zmluvných strán a v súlade so zákonom o verejnom obstarávaní.
5. Zmluva je vyhotovená vo dvoch rovnopisoch, z ktorých po jednom vyhotovení obdrží každá zo zmluvných strán.
6. Neoddeliteľnú súčasť tejto zmluvy tvoria:
7. príloha č. 1 - jednotkové ceny - Výrub stromov v sťažených podmienkach,
8. príloha č. 2 - jednotkové ceny - Rez stromov, kríkov a živých plotov, frézovanie pňov,
9. príloha č. 3 - jednotkové ceny - Výmena bezpečnostných väzieb, posúdenie stability korún stromov a inštalovanie nových bezpečnostných väzieb,
10. príloha č. 4 - jednotkové ceny - Arboristické posudky stromov.
11. Zmluvné strany vyhlasujú, že sú spôsobilé na právne úkony v celom rozsahu, že predmetnú zmluvu uzavreli na základe ich pravej a slobodnej vôle slobodne, vážne, určite a zrozumiteľne, daná zmluva nebola uzatvorená v tiesni ani za nápadne nevýhodných podmienok, zmluvu si prečítali, jej obsahu porozumeli a na znak súhlasu s jej obsahom túto vlastnoručne signujú.

V Seredi, dňa V Seredi, dňa

 Ing. Ondrej Kurbel

 primátor mesta

.......................................... .......................................

 za objednávateľa za poskytovateľa

**Príloha č. 1: Výrub stromov v sťažených podmienkach**

Výruby stromov v sťažených podmienkach bez odstránenia pňa, s rozrezaním a odstránením konárov a kmeňa do vzdialenosti 20 m, s naložením na dopravný prostriedok a odvozom v rámci katastra mesta so zložením, priemeru kmeňa na reznej ploche pňa:

|  |  |  |  |
| --- | --- | --- | --- |
| Priemer stromu | **Počet stromov****v  kusoch (ks)** | **€/ks****bez DPH** | **Spolu****€ bez DPH** |
|  | **A** | **B** | **C = A x B** |
| nad 200 do 300 mm | 5 |  |  |
| nad 300 do 400 mm | 10 |  |  |
| nad 400 do 500 mm | 10 |  |  |
| nad 500 do 600 mm | 10 |  |  |
| nad 600 do 700 mm | 10 |  |  |
| nad 700 do 800 mm | 10 |  |  |
| nad 800 do 900 mm | 10 |  |  |
| nad 900 do 1000 mm | 5 |  |  |
| nad 1000 mm | 5 |  |  |
| SPOLU: € Bez DPH  |
| Celkovo spolu: € vrátane 20 % DPH /slovom/:  |

**PRÍLOHa č. 2: Rez stromov, kríkov a živých plotov, frézovanie pňov**

Rez stromov, kríkov a živých plotov premiestnením odstránených vetiev na vzdialenosť do 20 m, s uložením na hromady, vyčistením priestoru od orezaných vetiev, naložením na dopravný prostriedok, odvozom v rámci katastra mesta a so zložením.

Vyfrézovanie pňov do hĺbky 0,25 – 0,35 m, odvoz vyfrézovanej drevnej hmoty v rámci katastra mesta a so zložením. Doplnenie a vyrovnanie terénu zeminou. Zemina je k dispozícii v areáli skladu býv. kasární pri Váhu.

|  |  |  |  |
| --- | --- | --- | --- |
| Činnosť | **Množstvo**  | **€ bez DPH / hod.****€ bez DPH /ks** | **Spolu****€ bez DPH** |
|  | **A** | **B** | **C = A x B** |
| Práca pilčíka s motorovou pílou: | 350 hod. |  |  |
| Práca pilčíka s motorovou lištou: | 50 hod. |  |  |
| Práca arboristu s motorovou pílou v sťažených podmienkach, keď nie je možné použiť plošinu a orez je možné vykonať len stromolezecky: | 600 hod. |  |  |
| Práca so strojovým mechanizmom – hydraulickou plošinou, vrátane prejazdov a obsluhy plošiny: | 350 hod. |  |  |
| Pomocná práca na úseku údržby zelene: | 350 hod. |  |  |
| Výchovný rez mladých stromov s obvodom kmienika 12/14 cm (vysadených v r. 2021 a r. 2023) | 100 ks |  |  |
| Frézovanie pňov v záhonoch a trávnikoch s odstránením vyfrézovanej drevnej hmoty, doplnenie zeminy a vyrovnanie terénu | 30 ks |  |  |
| Frézovanie pňov v spevnených, dláždených plochách s odstránením vyfrézovanej drevnej hmoty, doplnenie zeminy a vyrovnanie terénu | 10 ks |  |  |
| SPOLU : €Bez DPH  |
| Celkovo spolu: €vrátane 20 % DPH /slovom/ :  |

**PRÍLOHA č. 3: Výmena bezpečnostných väzieb, posúdenie stability korún stromov a inštalovanie nových bezpečnostných väzieb**

Kontrola starých bezpečnostných väzieb, zhodnotenie statických pomerov korún stromov, návrh a inštalovanie certifikovaných bezpečnostných väzieb:

|  |  |  |  |
| --- | --- | --- | --- |
| Činnosť | **Množstvo**  | **€ /bm****bez DPH** | **Spolu****€ bez DPH** |
|  | **A** | **B** | **C = A x B** |
| Posúdenie stability koruny stromu, dodanie a inštalovanie certifikovanej bezpečnostnej väzby nosnosti lana 4 tony | 70 bm |  |  |
| Posúdenie stability koruny stromu, dodanie a inštalovanie certifikovanej bezpečnostnej väzby nosnosti lana 7 ton | 70 bm |  |  |

**PRÍLOHA č. 4: Arboristické posudky stromov**

Spracovanie arboristických posudkov vybraných stromov zahrňujúcich okrem základných dendrometrických charakteristík aj odborné vyhodnotenie zdravotného stavu a prevádzkovej bezpečnosti stromov. Návrh adekvátnych opatrení vyplývajúcich zo zisteného stavu stromov v zmysle platných noriem, arboristických štandartov a aktuálnej platnej legislatívy.

|  |  |  |  |
| --- | --- | --- | --- |
| Činnosť | **Množstvo** **ks** | **€ /ks****bez DPH** | **Spolu****€ bez DPH** |
|  | **A** | **B** | **C = A x B**  |
| Arboristický posudok  | 3 ks stromov  |  |  |